Pia Beate Pedersen

Pia Beate Pedersen (født 1967) er en norsk journalist og podkaster.

Hun var ansatt i NRK i 18 måneder inntil 11. september 2010 da hun, som nyhetsoppleser i NRK Østlandssendingen, sa opp jobben sin i NRK på direktesendt radio i protest mot NRKs personalpolitikk i stedet for å lese opp nyhetene. Pedersen publiserte samtidig et oppsigelsesbrev på NRK Østlandssendingens nettside. Oppsigelsesbrevet og et lydopptak av sendingen ble fjernet fra NRKs nettsider, men gjengitt av Dagbladet og på TV2 Nyhetskanalen. Oppsigelsen ble også omtalt av NTB og Associated Press.

Fra 2015 til 2017 laget hun podcasten Pia og psyken med 91 episoder. I 2017 etablerte hun Tid og Lyst AS, et produksjonsselskap for ulike podkaster som holder til på Grünerløkka i Oslo.

I 2022 utgav hun (medforfatter) den selvbiografiske boka Presten, psykologen og gærningen : samtaler gjennom år.

 Referanser 

Kategori:Norske journalister
Kategori:Norske podkastere
Kategori:Norske radioprogramledere
Kategori:Norske sakprosaforfattere
Kategori:NRK-journalister
Kategori:Programledere for NRK Radio
Kategori:Fødselsdato ikke oppgitt
Kategori:Personer fra Asker kommune